recursal/SuperWikiNEXT-32B huggingface dataset:
**খলিল ইব্রাহিম আল হাম্মাদি** (আরবি: خليل إبراهيم‎‎‎, ইংরেজি: Khalil Ibrahim; ৪ মে ১৯৯৩; **খলিল ইব্রাহিম** নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল ওয়াহদা এবং সংযুক্ত আরব আমিরাত জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।

২০০৫–০৬ মৌসুমে, আমিরাতি ফুটবল ক্লাব আল জফরাহের যুব পর্যায়ের হয়ে খেলার মাধ্যমে খলিল ফুটবল জগতে প্রবেশ করেছেন এবং পরবর্তীকালে আল ওয়াহদার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, আল ওয়াহদার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

খলিল ২০১৯ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ১৪ ম্যাচে ৫টি গোল করেছেন।

প্রারম্ভিক জীবন
---------------

খলিল ইব্রাহিম আল হাম্মাদি ১৯৯৩ সালের ৪ঠা মে তারিখে সংযুক্ত আরব আমিরাতের আবুধাবিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১৯ সালের ৩০শে আগস্ট তারিখে, ২৬ বছর, ৩ মাস ও ২৬ দিন বয়সে, ডান পায়ে ফুটবল খেলায় পারদর্শী খলিল ডোমিনিকান প্রজাতন্ত্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি সংযুক্ত আরব আমিরাত ৪–০ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে খলিল সর্বমোট ৫ ম্যাচে ৩টি গোল করেছেন।

পরিসংখ্যান
----------

### আন্তর্জাতিক

*১৩ ডিসেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| সংযুক্ত আরব আমিরাত | ২০১৯ | ৫ | ৩ |
| ২০২০ | ১ | ০ |
| ২০২১ | ৮ | ২ |
| সর্বমোট | ১৪ | ৫ |

তথ্যসূত্র
---------

1. ↑  "Dom. Republic - UA Emirates 0:4 (Friendlies 2019, August)"। *worldfootball.net* (ইংরেজি ভাষায়)। ২০২১-১১-২৩। সংগ্রহের তারিখ ২০২১-১১-২৩।
2. ↑  "Dominican Republic vs. UAE - 30 August 2019"। *Soccerway*। ২০১৯-০৮-৩০। সংগ্রহের তারিখ ২০২১-১১-২৩।
3. ↑  Strack-Zimmermann, Benjamin (২০১৯-০৮-৩০)। "Dominican Republic vs. United Arab Emirates (0:4)"। *National Football Teams*। সংগ্রহের তারিখ ২০২১-১১-২৩।

বহিঃসংযোগ
---------

* সকারওয়েতে খলিল ইব্রাহিম (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে খলিল ইব্রাহিম (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে খলিল ইব্রাহিম (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে খলিল ইব্রাহিম (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে খলিল ইব্রাহিম (ইংরেজি) উইকিউপাত্তে এটি সম্পাদনা করুন
**ব্রুক গ্রেইম কিথ ওয়াকার** (ইংরেজি: Brooke Walker; জন্ম: ২৫ মার্চ, ১৯৭৭) অকল্যান্ড এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। এছাড়াও, ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন **ব্রুক ওয়াকার**।

প্রথম-শ্রেণীর ক্রিকেট
---------------------

ম্যাকলিন্স কলেজে অধ্যয়ন করেছেন তিনি। ১৯৯৭-৯৮ মৌসুম থেকে ২০০৫ সাল পর্যন্ত ব্রুক ওয়াকারের প্রথম-শ্রেণীর খেলোয়াড়ী জীবন চলমান ছিল। ঘরোয়া পর্যায়ের আসরে অকল্যান্ডের পক্ষে খেলেছেন। ক্রিকেট জগতে লেগ স্পিনার হিসেবে অন্যতম কঠিনতম কাজ সম্পন্ন করতে হয়েছিল তাকে। শুধুমাত্র তিনি উইকেট লাভেই তৎপরতা দেখাননি; বরঞ্চ, অধিনায়কের নির্দেশক্রমে দলকে সাজিয়ে আক্রমণাত্মক স্পিন বোলিং করতে হতো তাকে। অকল্যান্ডে থাকাকালীন তিনি এ সুবিধা কাজে লাগাতে সক্ষমতা দেখিয়েছেন।

খেলোয়াড়ী জীবনের শেষদিকে দলের অধিনায়কের দায়িত্বপ্রাপ্ত হয়েছিলেন। ঘরোয়া চ্যাম্পিয়নশীপে দলকে নেতৃত্ব দিয়ে তিনবার শিরোপা বিজয়ে ভূমিকা রাখলেও আন্তর্জাতিক অঙ্গনে তিনি মোটেই সুবিধে করতে পারেননি। কেবলমাত্র ড্যানিয়েল ভেট্টোরি’র অনুপস্থিতিতেই তাকে দলে রাখা হয়। খুব কম সময়েই তিনি কিছুটা সহযোগিতার হাতে মেলে ধরতে সমর্থ হয়েছিলেন। নিউজিল্যান্ডের মাটিতে স্পিনারদের উপযোগী পিচেই তিনি অধিক সফল হয়েছিলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে পাঁচটিমাত্র টেস্ট ও এগারোটি একদিনের আন্তর্জাতিকে অংশগ্রহণ করেছেন ব্রুক ওয়াকার। ১৭ নভেম্বর, ২০০০ তারিখে ব্লুমফন্তেইনে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ১ মে, ২০০২ তারিখে লাহোরে স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি।

নভেম্বর, ২০০০ সালে দক্ষিণ আফ্রিকার বিপক্ষে প্রথমবারের মতো টেস্ট ক্রিকেটে অংশ নেন। নিউজিল্যান্ড দলে ফিরে আসার সম্ভাবনা অত্যন্ত ক্ষীণতর হবার প্রেক্ষিতে জুন, ২০০৫ সালে সকল স্তরের ক্রিকেট থেকে অবসর গ্রহণের কথা ঘোষণা করেন তিনি।

তথ্যসূত্র
---------

1. ↑  McConnell, Lynn। "Brooke Walker"। *Cricinfo*। সংগ্রহের তারিখ ৪ মে ২০১৮।

আরও দেখুন
---------

* ক্রিস মার্টিন
* পিটার পেথেরিক
* নিউজিল্যান্ডীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ব্রুক ওয়াকার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ব্রুক ওয়াকার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**স্যাজিটাল সুচার** (ইংরেজিতেঃ **Sagittal suture**) করোটির দুটি প্যারাইটাল অস্থির মধ্যে বিদ্যমান একটি ঘন, তন্তুময় যোজক টিস্যু সন্ধি। শব্দটি লাতিন শব্দ *sagitta* থেকে এসেছে, যার অর্থ *তীর* । এই শব্দটির উৎপত্তি সম্বন্ধে ধারণা পাওয়া যায়, স্যাজিটাল সুচার কীভাবে করোটিকার পিছন দিকে ল্যাম্বডোয়েড সুচার দ্বারা একটি তীরের মতন খাঁজকাটা হয়, তা দেখে। স্যাজিটাল সুচার*আন্তঃপ্যারাইটাল সুচার* , লাতিন S*utura interparietalis* নামেও পরিচিত।

ফরেনসিক নৃতত্ত্বে, স্যাজিটাল সুচার মানুষের দেহাবশেষের তারিখ স্থির করার জন্য ব্যবহৃত একটি পদ্ধতি। সুচারটি উনত্রিশ বছর বয়সে বন্ধ হতে শুরু করে, যেখানে এটি ল্যাম্বডোয়েড সুচারকে ছেদ করে সেখান থেকে এবং সামনে এগুতে থাকে। পঁয়ত্রিশ বছর বয়সে সুচারটি পুরোপুরি বন্ধ হয়ে যায়। এর অর্থ কোনো একজন মানুষের খুলি পরিদর্শন করার সময়, যদি সুচারটি তখনো খোলা থাকে, তবে তার বয়স উনত্রিশ বছরের কম বলে ধরে নিতে হবে। অপর দিকে, সুচারটি সম্পূর্ণরূপে গঠিত হলে, পঁয়ত্রিশের বেশি বয়স বলে ধরে নেয়া যেতে পারে।[] স্যাজিটাল সুচারে দুটি শারীরস্থানিক চিহ্ন পাওয়া যায়: একটি ব্রেগমা এবং অপরটি করোটির ভার্টেক্স। ব্রেগমা স্যাজিটাল এবং করোনাল সুচারের ছেদ দ্বারা গঠিত হয়। ভার্টেক্স করোটির সর্বোচ্চ বিন্দু এবং প্রায়শই স্যাজিটাল সুচারের মধ্যবিন্দুর নিকটে অবস্থান করে।

জন্মের সময় করোটির হাড়গুলো মিলিত অবস্থায় থাকে না। যদি মাথার খুলির নির্দিষ্ট কোন হাড় খুব দ্রুত বৃদ্ধি পায়, তবে সুচারগুলোর "অকাল মিলন" বা "প্রিম্যাচিউর ক্লোজার" হতে পারে। এর ফলে মাথার খুলির বিকৃতি ঘটতে পারে। যদি স্যাজিটাল সুচার খুব তাড়াতাড়ি বন্ধ হয়ে যায়, তবে মাথার খুলি লম্বা, সরু ও কীলক আকারের হয়ে যায়। এই অবস্থাকে বলা হয় *স্ক্যাফোসেফালি* ।

অতিরিক্ত চিত্র
--------------

* অ্যানিমেশনে স্যাজিটাল সুচারকে লাল দেখানো হয়েছে।অ্যানিমেশনে স্যাজিটাল সুচারকে লাল দেখানো হয়েছে।
* বাম এবং ডান প্যারাইটাল অস্থি।বাম এবং ডান প্যারাইটাল অস্থি।
* স্যাজিটাল সুচারটিকে ভিতর থেকে দেখা যাচ্ছে।স্যাজিটাল সুচারটিকে ভিতর থেকে দেখা যাচ্ছে।
* একটি সদ্যোজাত শিশুর স্যাজিটাল সুচার উপর থেকে দেখা যাচ্ছে।একটি সদ্যোজাত শিশুর স্যাজিটাল সুচার উপর থেকে দেখা যাচ্ছে।
* সদ্যোজাত শিশুর স্যাজিটাল সুচার।সদ্যোজাত শিশুর স্যাজিটাল সুচার।
* ওয়ার্মিয়ান অস্থি যুক্ত স্যাজিটাল সুচার।ওয়ার্মিয়ান অস্থি যুক্ত স্যাজিটাল সুচার।

তথ্যসূত্র
---------


* "স্যাজিটাল সুচার  ওয়েব্যাক মেশিনে আর্কাইভকৃত ২৯ জুন ২০১৬ তারিখে ", *স্টেডম্যানস মেডিকেল ডিকশনারি*, ২৭ তম সংস্করণ। ২০০০ সাল।
* Moore, Keith L. and T.V.N. Persaud। *he Developing Human: Clinically Oriented Embryology*, ৭ম সংস্করণ। ২০০৩।

বহিঃসংযোগ
---------


উইকিমিডিয়া কমন্সে **স্যাজিটাল সুচার** সংক্রান্ত মিডিয়া রয়েছে।

* Anatomy figure: 22:03-01[*স্থায়ীভাবে অকার্যকর সংযোগ*] at Human Anatomy Online, SUNY Downstate Medical Center
**স্যাটার্ন পুরস্কার** (ইংরেজি: **Saturn Award**) হচ্ছে **অ্যাকাডেমি অফ সায়েন্স ফিকশন, ফ্যান্টাসি অ্যান্ড হরর ফিল্মস** প্রতিষ্ঠান কর্তৃক বার্ষিক ভিত্তিতে প্রদানকৃত একটি চলচ্চিত্র পুরস্কার। ভয়ের, বিজ্ঞান কল্পকাহিনী, বা শুধু কল্পনা ভিত্তিক চলচ্চিত্র, টেলিভিশন ধারাবাহিক, ও হোম ভিডিওর ওপর উচ্চমান সম্পন্ন কাজের জন্য এই পুরস্কার প্রদান করা হয়। ড. ডোনাল্ড এ. রিড, ১৯৭২ সালে স্যাটার্ন পুরস্কার চালু করেন। তিনি সেসময় লক্ষ্য করেছিলেন যে চলচ্চিত্রের এ সকল বিভাগগুলো তাদের প্রাপ্য উৎসাহমূলক কোনো পুরস্কার থেকে বঞ্চিত হচ্ছে। পুরস্কারের ট্রফিটি শনি গ্রহের মতো করে তৈরি করা হয়েছে। পুরস্কারটি মাঝে মাঝে **গোল্ডেন স্ক্রল** নামেও অভিহিত করা হয়।

অন্যান্য পুরস্কার, যেমন, অস্কার, এমি, এবং গ্র্যামির মতোই স্যাটার্ন পুরস্কারও সদস্যদের ভোটের মাধ্যমে প্রদান করা হয়। এছাড়া কোনো একটি ক্ষেত্রে জীবনব্যাপী কাজের জন্য স্বীকৃতি দেবার বিভাগও রয়েছে। ১৯৭২ সালে উইলিয়াম শ্যাটনার, টেলিভিশন অনুষ্ঠান *স্টার ট্রেক*-এ ক্যাপ্টেন জেমস টি. কার্ক চরিত্রে অভিনয়ের জন্য প্রথমবারের মতো স্যাটার্ন পুরস্কার লাভ করেন।

তথ্যসূত্র
---------

1. ↑  "Academy of Science Fiction, Fantasy, and Horror ... and the Saturn Goes to ..."। *হাফিংটন পোস্ট* (ইংরেজি ভাষায়)। সংগ্রহের তারিখ ২০১৬-০১-২৫।
2. ↑  ["IMDB page[[বিষয়শ্রেণী:ইংরেজি ভাষার লেখা থাকা নিবন্ধ]]"। ৩ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১০।  ইউআরএল–উইকিসংযোগ দ্বন্দ্ব (সাহায্য) IMDB page]

বহিঃসংযোগ
---------

* The Official Saturn Awards Site
* The most-honored films nominated for a Saturn Award
* Saturn Awards on IMDb  ওয়েব্যাক মেশিনে আর্কাইভকৃত ৩ ফেব্রুয়ারি ২০০৯ তারিখে
* William Shatner in an infamous appearance at the 1978 Saturn Awards
* Saturn Awards 2009 at FEARnet
ডানাবিহীন ধরনের (বায়ে) এবং ডানাযুক্ত ধরনের (ডানে) নিষ্পত্তিযোগ্য **রজঃপট**।
**স্যানিটারি ন্যাপকিন**, স্যানিটারি প্যাড, ম্যাক্সি প্যাড, **প্যাড** বা **রজঃপট** হলো ঋতুমতী অবস্থায় নারীদের ব্যবহৃত বিশোষক বস্তু। এছাড়াও যোনি অস্ত্রোপচার পরবর্তী রক্তপাতের ধকল সারাতে, গর্ভপাতের পরবর্তীকালে বা অন্য যে কোন অবস্থায় যখন যোনি থেকে রক্তস্রাব শোষণ করার প্রয়োজনে এটি ব্যবহার করা হয়ে থাকে।

এই প্যাড সাধারণত উচ্চ শোষণপ্রবণ প্যাডের সঙ্গে এর পার্থক্য রয়েছে, যা প্রস্রাবে অসংযম সমস্যা কারণে নারী ও পুরুষ উভয়ই ব্যবহার করে থাকে। এই উদ্দেশ্যে কিছু মানুষ ঋতুস্রাব প্যাড ব্যবহার করে থাকে।

ঋতুস্রাব প্যাডের প্রকারভেদ
--------------------------

### নিষ্পত্তিযোগ্য ঋতুস্রাব প্যাড

বিভিন্ন ধরনের নিষ্পত্তিযোগ্য ঋতুস্রাব প্যাড রয়েছে:

* প্যান্টি লাইনার
* আল্ট্রা-থিন
* নিয়মিত
* ম্যাক্সি / সুপার
* ওভারনাইট
* মাতৃত্ব

তথ্যসূত্র
---------

বহিঃসংযোগ
---------


উইকিমিডিয়া কমন্সে **স্যানিটারি ন্যাপকিন** সংক্রান্ত মিডিয়া রয়েছে।

* Museum of Menstruation
* Women for Change[*স্থায়ীভাবে অকার্যকর সংযোগ*]
* Cloth menstrual pads

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি

 |
**টালিথা ইলিয়ানা বেইটম্যান** (জন্ম সেপ্টেম্বর ৪,২০০১) হলেন একজন মার্কিন অভিনেত্রী। বেইটম্যান, ২০১৩ সালে মার্কিন টেলিভিশন চ্যানেল এবিসি-এ প্রচারিত হাস্যরস দৃশ্যকাব্যের ছোট পর্দার ধারাবাহিক *দ্য মিডল*-এ একজন শিশু অভিনয় শিল্পী হিসেবে হাজির হন, এর পরবর্তীতে ২০১৫ সালে তিনি মার্কিন স্বাধীন চলচ্চিত্র *সো বি. ইট*-এ মূল ভূমিকায় অভিনয় করেন, এছাড়াও ২০১৭ সালে মুক্তিপ্রাপ্ত অধীরতামূলক মার্কিন চলচ্চিত্র *এনাবেলে: ক্রিয়েশন*-এ শিরোনামিক ভূমিকায় অভিনয় করেন।

ব্যক্তিগত জীবন
--------------

বেইটম্যান, মার্কিন যুক্তরাষ্ট্রের দক্ষিণ ক্যালিফোর্নিয়া'তে বসবাস করেন। তিনি তার নয় জন সহোদরের মধ্যে অষ্টম, এবং তিনি মার্কিন অভিনেতা গ্যাবরিয়েল বেইটম্যান-এর বোন।

কর্মজীবন
--------

বেইটম্যান, প্রথমবারের মত ছোট পর্দায় হাজির হন, মার্কিন টেলিভিশন চ্যানেল এবিসি'তে প্রচারিত হাস্যরস ধারাবাহিক *দ্য মিডল*-এর ২০১৩ সালের সিজনের মধ্যে একটি ছোট ভূমিকায়। তিনি ছোট পর্দার ধারাবাহিকের, ছোট পর্দার "মেইকার শ্যাক এজেন্সি" এবং *মামা ডেলাস" নামক দুটি টেলিছবিতেও হাজির হয়েছেন, তবে এইগুলোর মধ্যে একটিও সম্প্রচার করা হয়নি, এছাড়াও তিনি মার্কিন টেলিভিশন চ্যানেল দ্য সিডডব্লিউ-এ প্রচারিত হাস্যরসাত্বক দৃশ্যকাব্যের ধারাবাহিক* হার্ট অব ডিক্সি*-এ তিনটি পর্বে অভিনয় করেছেন, তখন ২০১৫ সালের সেই সিজনটিতে তিনি "স্কার্লেট কিনচেইড" হিসেবে আবর্তক ভূমিকায় অভিনয় করেছিলেন।*

মেইটম্যান, মার্কিন দৃশ্যকাব্যিক স্বাধীন চলচ্চিত্র *সো বি. ইট*-এ *হেইডি ডিমাথ" হিসেবে মূল বা মুখ্য ভূমিকায় অভিনয় করেন, যেটি ২০১৫ সালে চিত্রায়ন হয়েছিল, এবং ২০১৭ সালে মুক্তি পায়। বেইটম্যান, ২০১৭ সালে মুক্তিপ্রাপ্ত আলোচিত মার্কিন অধীরতামূলক দৃশ্যকাব্যের চলচ্চিত্র* এনাবেলে: ক্রিয়েশন *(যেটি ২০১৪ সালে মুক্তিপ্রাপ্ত একই নামের মার্কিন চলচ্চিত্রের কাহিনী থেকে গৃহীত)-এ জ্যানিস/এনাবেলে হিসেবে শিরোনামিক ভূমিকায় অভিনয় করেন, এবং ২০১৭ সালে মুক্তিপ্রাপ্ত আকস্মিক দুর্যোগের ঘটনাবহুল দৃশ্যকাব্যের মার্কিন চলচ্চিত্র* জিওস্টর্ম*-এ একটি ভূমিকায় অভিনয় করেছেন।*

চলচ্চিত্র সমূহ
--------------

### চলচ্চিত্র

| সাল | শিরোনাম | ভূমিকা | মন্তব্য |
| --- | --- | --- | --- |
| ২০১৫ | *দ্য হাইভ* | কায়লা |  |
| ২০১৬ | *দ্য ফিফত ওয়েইভ* | টিকাপ |  |
| *নাইন লাইভস* | নিকোল ক্যামডেন |  |
| *সো বি. ইট* | হেইডি ডিম্যুথ |  |
| ২০১৭ | *ভেনজেন্স: এ্য লাভ স্টোরি* | ব্যিথি ম্যাগোয়েরে |  |
| *এনাবেলে: ক্রিয়েশন* | জ্যানিস/এনাবেলে হিগিন্স |  |
| *জিওস্টর্ম* | হান্নাহ লাউসন |  |
| *দ্য বক্সকার চিলড্রেন: সারপ্রাইজ আইল্যান্ড* | ভাওলেট (কন্ঠ) |  |
| ২০১৮ | *লাভ, সায়মন* | নোরা স্পায়ের |  |
| *স্লেন্ডার ম্যান* | জোয়ী |  |

### ছোট পর্দা

| সাল | শিরোনাম | ভূমিকা | মন্তব্য |
| --- | --- | --- | --- |
| ২০১৩ | *দ্য মিডল* | গার্ল গ্লসনার | পর্ব: "দ্য কিস" |
| ২০১৪ | *মেইকার শ্যাক এজেন্সি* | উৎসাহপ্রদানকারী | পর্ব: "ছোট পর্দার চলচ্চিত্র" |
| ২০১৫ | *হার্ট অব ডিক্সি* | স্কার্লেট কিনচেড | ৩ টি পর্ব |
| ২০১৬ | *মামা ডেলাস* |  | পর্ব: "ছোট পর্দার চলচ্চিত্র" |
| *ফারস্ট বোর্ন* | আইরিন | পর্ব: "ছোট পর্দার চলচ্চিত্র" |
| ২০১৭ | *স্টাক ইন দ্য মিডল* | সোফি | পর্ব: "স্টাক উইথ এ্য নিউ ফ্রান্ড" |

তথ্যসূত্র
---------

1. ↑  Rowland, Marijke (ফেব্রুয়ারি ৯, ২০১৬)। "Young Turlock actors make their mark on Hollywood"। *The Modesto Bee*।

বহিঃসংযোগ
---------

* ইন্টারনেট মুভি ডেটাবেজে টালিথা বেইটম্যান (ইংরেজি)
**জন আর্নেস্ট জ্যাকি মিলস** (ইংরেজি: John Mills; জন্ম: ৩ সেপ্টেম্বর, ১৯০৫ - মৃত্যু: ১১ ডিসেম্বর, ১৯৭২) ওতাগোর হ্যামিল্টনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। ১৯৩০ থেকে ১৯৩৩ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ডের প্রতিনিধিত্ব করেছেন **জ্যাকি মিলস** নামে পরিচিত **জন মিলস**। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন তিনি। ফ্রাঙ্ক ওলি’র কাছাকাছি মানের নিউজিল্যান্ডীয় ক্রিকেটার ছিলেন তিনি।

খেলোয়াড়ী জীবন
---------------

১৯২৪-২৫ মৌসুম থেকে ১৯৩৭-৩৮ মৌসুম পর্যন্ত অকল্যান্ডের পক্ষে খেলেছেন জ্যাকি মিলস। সমগ্র খেলোয়াড়ী জীবনে সাত টেস্টে অংশগ্রহণের সুযোগ হয় জন মিলসের। ১৯২৯-৩০ মৌসুমের প্রথম খেলায় অকল্যান্ডের সদস্যরূপে ১৮৫ রান তুলেন। এ ইনিংসটিই তাঁর প্রথম-শ্রেণীর ক্রিকেটে ব্যক্তিগত সর্বোচ্চ সংগ্রহ ছিল। ঐ খেলায় ওতাগোর বিপক্ষে তাঁর দল ইনিংস ব্যবধানে জয় পেয়েছিল। অকল্যান্ডের সর্বমোট ৩৫৬ রানের বিপরীতে তিনি অর্ধেকের বেশি রান ও ওতাগোর দুই ইনিংসের সম্মিলিত সংগ্রহেরও অধিক রান তুলেছিলেন। ১৯২৪-২৫ মৌসুমে অকল্যান্ডের ক্লাব ক্রিকেটে ইডেনের পক্ষে ও বিশ্ববিদ্যালয় দলের বিপক্ষে তিনি ও হেক্টর গিলেস্পি উদ্বোধনী জুটিতে ৪৪১ রান তুলেন।

আন্তর্জাতিক ক্রিকেট
-------------------

১৯২৭ ও ১৯৩১ সালে নিউজিল্যান্ড দলের সদস্যরূপে ইংল্যান্ড সফরে যান। প্রত্যেক সফরেই সহস্রাধিক রান তুলেছিলেন তিনি।

২৪ জানুয়ারি, ১৯৩০ তারিখে ইংল্যান্ডের বিপক্ষে টেস্ট অভিষেক ঘটে তাঁর। প্রথম নিউজিল্যান্ডীয় ক্রিকেটার হিসেবে অভিষেকে সেঞ্চুরি করার কীর্তিগাঁথা রচনা করেছেন। ১৯২৯-৩০ মৌসুমে সফরকারী ইংল্যান্ডের বিপক্ষে ওয়েলিংটনের ব্যাসিন রিজার্ভে ১১৭ রান করেছিলেন তিনি। স্টুই ডেম্পস্টারের সাথে প্রথম উইকেট জুটিতে ২৭৬ রানের জুটি গড়েছিলেন। তবে, পরবর্তীতে নয় ইনিংসে মাত্র ১২৪ রান তুলেছিলেন জন মিলস।

টেস্ট শতক
---------

| জন মিলসের টেস্ট শতক |
| --- |
| ক্রমিক | রান | খেলা | প্রতিপক্ষ | শহর/দেশ | মাঠ | বছর | ফলাফল |
| **[১]** | ১১৭ | ১ |  ইংল্যান্ড | নিউজিল্যান্ড ওয়েলিংটন, নিউজিল্যান্ড | ব্যাসিন রিজার্ভ | ১৯৩০ | ড্র |

ব্যক্তিগত জীবন
--------------

জন মিলসের পিতা জর্জ মিলস ১৮৯০ ও ১৯০০-এর দশকে অকল্যান্ডের পক্ষে অল-রাউন্ডার হিসেবে খেলতেন। পরবর্তীতে অকল্যান্ডের ইডেন পার্কে মাঠ কর্মকর্তার দায়িত্ব পালন করেছেন জর্জ মিলস।

১১ ডিসেম্বর, ১৯৭২ তারিখে ৬৭ বছর বয়সে ওয়াইকাতোর হ্যামিল্টনে জন মিলসের দেহাবসান ঘটে।

তথ্যসূত্র
---------

1. ↑  R.T. Brittenden, *Great Days in New Zealand Cricket*, A.H. & A.W. Reed, Wellington, 1958, p. 61.
2. ↑  Auckland v Otago, 1929-30
3. ↑  *Wisden* 1955, p. 930.
4. ↑  Dawson, M. (1995) *Quick Singles*, ABC Books, Sydney. আইএসবিএন ০-৭৩৩৩-০৪৯২-৩.
5. ↑  *Cricketer* obituary Retrieved 14 February 2013

আরও দেখুন
---------

* স্টুই ডেম্পস্টার
* অকল্যান্ড ক্রিকেট দল
* নিউজিল্যান্ডীয় টেস্ট ক্রিকেটারদের তালিকা
* টেস্ট ক্রিকেট অভিষেকে শতরান করার তালিকা
* ১৯২৯-৩০ ইংল্যান্ড ক্রিকেট দলের নিউজিল্যান্ড সফর
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে জন মিলস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জন মিলস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**গুলনাজ কারাতাস** (জন্ম: ১৯৭১, সোলহান - ২৫ অক্টোবর ১৯৯২ ) (যুদ্ধ-নাম - **বেরিতান**) এর মহিলা যোদ্ধা, যিনি ছিলে কুর্দিস্তান ওয়ার্কার্স পার্টি (পিকেকে)-এর সদস্য।

কারাতসের জন্ম তুঞ্জেলির আলেভি কুর্দিদের একটি পরিবারে, এরপর তিনি এলাজিগের প্রাথমিক ও মাধ্যমিক বিদ্যালয়ে পড়েছেন। ১৯৮৯ সালে তিনি ইস্তাম্বুল বিশ্ববিদ্যালয়ে অর্থনীতি বিভাগে পড়াশোনা শুরু করেন। জানা গেছে যে ১৯৯০ সাল পর্যন্ত তিনি তার কুর্দি পরিচয় সম্পর্কে অবগত ছিলেন না।  ১৯৯০ সালে তিনি পিকেকের নেটওয়ার্ক সম্পর্কে জানতেন পারে এবং তাকে গ্রেপ্তার করা হয়, কিন্তু ১৯৯১ সালে কিছুদিন পরেই মুক্তি পান।  ১৯৯১ সালের ৯ মে তিনি সিনাক প্রদেশের কুকি পর্বতমালায় গিয়ে পিকেকে-তে যোগ দেন।  ১৯৯২ সালে তাকে সেমডিনলির কাছে একটি ছোট দলের নেতা হিসাবে পাঠানো হয়েছিল। ২৫ অক্টোবর ১৯৯২ সালে তিনি ইরাকি কুর্দিস্তানপন্থী বারজানি পেশমার্গাদের বিরুদ্ধে লড়াই করেছিলেন, যারা কুর্দি গৃহযুদ্ধের সময় তুর্কি সেনাবাহিনীর সাথে নিজেদের মিত্র করে নিয়েছিলেন। কিংবদন্তি বলে, তিনি শেষ বুলেট পর্যন্ত লড়াই করেছিলেন। প্রতিপক্ষ পেশমার্গের সেনাপতি তাকে আত্মসমর্পণের জন্য ডেকেছিলেন। কিন্তু তিনি গ্রেপ্তার এড়াতে একটি পাহাড়ের চূড়া থেকে ঝাপ দেন।  তিনি পিকেকে এর ইতিহাসে একজন আইকনিক ব্যক্তিত্ব হয়ে উঠেছিলেন এবং অনেক গান এবং নবজাতকের নাম তার নামে রাখা হয়েছে।  হালিল উয়েসাল ২০০৬ সালে তার জীবন নিয়ে একটি চলচ্চিত্র নির্মাণ করেন।  তার দেহাবশেষ ২০০৫ সালে পাওয়া গিয়েছিল এবং পিকেকে ঐ দেহাবশেষ তাদের নিয়ন্ত্রিত এলাকায় নিয়ে যায় এবং সেখানেই তাকে দাফন করা হয়।

তথ্যসূত্র
---------

1. 1 2 3  "Beritan, a symbol of the PKK's resistance"। *ANF News* (ইংরেজি ভাষায়)। সংগ্রহের তারিখ ২০১৯-০২-২৪।
2. 1 2  Orhan, Mehmet (২০১৬)। *Political Violence and Kurds in Turkey: Fragmentations, Mobilizations, Participations & Repertoires* (ইংরেজি ভাষায়)। Routledge। পৃষ্ঠা 114। আইএসবিএন 9781317420439।
3. ↑  "Martyr Beritan remembered in Kurdistan"। *ANF News* (ইংরেজি ভাষায়)। সংগ্রহের তারিখ ২০১৯-০২-২৪।
4. ↑  Ginsberg, Terri; Lippard, Chris (২০১০-০৩-১১)। *Historical Dictionary of Middle Eastern Cinema* (ইংরেজি ভাষায়)। Scarecrow Press। পৃষ্ঠা 241-242। আইএসবিএন 9780810873643।
**দীঘিপাড়া কয়লা ক্ষেত্র** বাংলাদেশের দিনাজপুর জেলার নবাবগঞ্জের দীঘিপাড়ায় অবস্থিত একটি কয়লা ক্ষেত্র। এটি ১৯৯৫ সালে বাংলাদেশ ভূতাত্ত্বিক জরিপ অধিদপ্তর আবিষ্কার করেন। দীঘিপাড়া হচ্ছে দেশের দ্বিতীয় কয়লাখনি যেখান থেকে কয়লা তোলার উদ্যোগ গ্রহণ করা হয়।

ইতিহাস
------

কয়লা ক্ষেত্রটি আবিষ্কারের দীর্ঘ ২২ বছর পর বাংলাদেশ সরকার ২০১৭ সালে খনিটি উন্নয়নের উদ্যোগ নেয়। এটির উন্নয়ন ও তদারকির দায়িত্বে আছেন দিনাজপুরের বড় পুকুরিয়া কয়লা খনি কর্তৃপক্ষ। ১৯৯৫ সালে দিনাজপুরের নবাবগঞ্জ ও হাকিমপুর উপজেলায় দীঘিপাড়া কয়লাখনিটি আবিষ্কার করে ভূ-তাত্ত্বিক জরিপ অধিদপ্তর (জিএসবি)। এরা খনির সম্ভাব্য মোট আয়তন নির্ধারণ করেছে ২৪ বর্গকিলোমিটার। এই খনিটির উন্নয়নে ২০০৫ সালে পেট্রোবাংলাকে লাইসেন্স দেওয়া হয়। ইতোমধ্যে পেট্রোবাংলা খনির ৪ হাজার হেক্টর ভূমি বড়পুকুরিয়া খনি কর্তৃপক্ষের কাছে হস্তান্তর করেছে। প্রাথমিক তথ্য অনুযায়ী দীঘিপাড়া এলাকায় বিভিন্ন স্তরে প্রায় ৮৬৫ মিলিয়ন টন কয়লার মজুদ রয়েছে। 
বড়পুকুরিয়া কয়লাখনি কর্তৃপক্ষের সঙ্গে জার্মানির মিরবাগ কনসালটিং ইন্টারন্যাশনাল ও ফুগরো এবং অস্ট্রেলিয়ার রাঞ্জ পিনকোক মিনারকো এর যৌথ কনসোর্টিয়ামের চুক্তি হয়। যেখানে, জরিপে মোট ব্যয় ধরা হয় ১৬৭ কোটি টাকা। চুক্তি অনুযায়ী প্রকল্পের মেয়াদ ১ জুন ২০১৭ হতে ৩০ সেপ্টেম্বর ২০১৯ পর্যন্ত মোট ২৭ মাস ছিল। চুক্তির আওতায় আগে সংগ্রহ করা সকল তথ্য পরীক্ষা করা, তৃতীয় মাত্রার ভূকম্পন (থ্রি-ডি সাইসমিক) জরিপ, টপোগ্রাফিক সমীক্ষা, অনুসন্ধান কূপ খনন, খনির নকশা এবং প্রকল্পের সম্ভাব্যতা যাচাই করা হয়। 
দীঘিপাড়ায় সর্বোচ্চ ৪৩৪.৪৯ মিটার এবং সর্বনিম্ন ৩২৩ মিটার গভীরে ৭২.৩৬ মিটার থেকে ৪৭.২৯ মিটার পুরুত্বের কয়লার স্তর আছে। দীঘিপাড়া কয়লাখনিতে কয়লা ছাড়াও প্রায় ২০০ টন সিলিকা বালু এবং সাদামাটি আছে। এই সিলিকা বালু ও সাদামাটি গ্লাস ফ্যাক্টরিতে এবং সাদামাটি সিরামিক কাজে ব্যবহার করা যাবে।

তথ্যসূত্র
---------

1. 1 2 3  "দীঘিপাড়া খনি থেকে কয়লা তোলার উদ্যোগ"। প্রথম আলো। সংগ্রহের তারিখ ২০১৬-০৩-২৭।
2. 1 2 3  "দীঘিপাড়া কয়লা খনি উন্নয়নে সমীক্ষা,সম্ভাব্যতা যাচাইয়ে আজ চুক্তি"। সমকাল। সংগ্রহের তারিখ ২০১৭-০৫-৩০।
3. ↑  "বাংলাদেশ জাতীয় তথ্য বাতায়ন"। ২৪ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৮।
4. ↑  
"দীঘিপাড়া কয়লা খনিতে নতুন করে সমীক্ষা করা হবে"। মানবকণ্ঠ। সংগ্রহের তারিখ ২০১৭-০৫-৩১। [*স্থায়ীভাবে অকার্যকর সংযোগ*]
**বাংলাদেশ বনশিল্প উন্নয়ন কর্পোরেশন** বা **বিএফআইডিসি** বাংলাদেশ সরকারের একটি স্বায়ত্তশাসিত প্রতিষ্ঠান, যেটি বাংলাদেশের বনাঞ্চলের বাণিজ্যিক ব্যবস্থাপনা, কাঠ সংগ্রহ ও নির্দিষ্ট স্থানে বনায়নের কাজ করে থাকে। প্রতিষ্ঠানটির সদরদপ্তর ঢাকার মতিঝিলে অবস্থিত। কর্পোরেশনের বর্তমান চেয়ারম্যান মো. শহিদুল ইসলাম।

ইতিহাস
------

প্রতিষ্ঠানটি বাংলাদেশ স্বাধীনতা লাভের পূর্বে ১৯৫৯ সালে ‘পূর্ব পাকিস্তান বনশিল্প উন্নয়ন কর্পোরেশন’ নামে প্রতিষ্ঠিতহয়, পরবর্তীতে বাংলাদেশ স্বাধীনতা লাভের পর ১৯৭২ সালে রাষ্ট্রপতির আদেশ নং ৪৮ মোতাবেক এর নাম পরিবর্তন করে *বাংলাদেশ বনশিল্প উন্নয়ন কর্পোরেশন* রাখা হয়। অন্যান্য কার্যক্রম ছাড়াও প্রতিষ্ঠানটি বাংলাদেশে রাবার বাগান তৈরি ও এর ব্যবস্থাপনার দায়িত্ব পালন করেন। ২০১৬ সালে প্রতিষ্ঠানটি রাবার গাছের কাঠ দিয়ে তৈরি বিভিন্ন আসবাবপত্র উৎপাদন ও বিক্রয় শুরু করে।

তথ্যসূত্র
---------

1. ↑  "চেয়ারম্যান"। *বাংলাদেশ বনশিল্প উন্নয়ন কর্পোরেশন*। বাংলাদেশ সরকার। সংগ্রহের তারিখ ১১ সেপ্টেম্বর ২০২১।
2. ↑  "বাংলাদেশ বনশিল্প উন্নয়ন কর্পোরেশন"। *বাংলাপিডিয়া*। সংগ্রহের তারিখ ২০ মার্চ ২০১৯।
**আল-খুলাফা মসজিদ** (আরবি: جامع الخلفاء‎‎) হলো ইরাকের বাগদাদে অবস্থিত একটি ঐতিহাসিক সুন্নি ইসলামি মসজিদ।

ইতিহাস
------

মসজিদটি আব্বাসীয় যুগের পূর্ববর্তী এবং ১৭তম আব্বাসীয় খলিফা আল-মুকতাফি (শা. ৯০২–৯০৮) দ্বারা পরিচালিত হয়েছিল যা তার এবং তার পিতা আল-মুত্তাদিদ দ্বারা প্রশস্ত প্রাসাদ কমপ্লেক্সের জামে মসজিদ হিসেবে নির্মিত হয়। এই কারণে, মসজিদটিকে প্রায়ই **আল-কাসর মসজিদ** (আরবি: جامع القصر‎‎) বলা হয় যার আক্ষরিক অর্থ আরবিতে "রাজবাড়ীর মসজিদ"। পরবর্তীতে মসজিদটি খলিফার মসজিদ নামে অভিহিত করা হয়, যা থেকে বর্তমান নাম আল-খুলাফা দেয়া হয়। মসজিদটি বাগদাদ শহরের অন্যতম ঐতিহাসিক নিদর্শন। ১৩২৭ সালে বাগদাদ সফর করার সময় মসজিদটি ইবন বতুতার ভ্রমণ রেকর্ডে উল্লেখ করা হয়েছিলো।

স্থাপত্যশৈলী
------------

মসজিদের সবচেয়ে উল্লেখযোগ্য অংশটি হচ্ছে ৩৪ মিটার (১১২ ফুট) উঁচু মিনারটি যা এখনও টিকে আছে। মূল নির্মাণটি থেকে মিনারটিই একমাত্র অংশ যা এখনো অবশিষ্ট রয়েছে। এটি মসজিদ প্রাঙ্গণের দক্ষিণ-পূর্ব কোণে স্থাপিত এবং ইট ও মর্টারে নির্মিত। মিনার এবং এর ভিত্তিটি মুকার্নাস দ্বারা সজ্জিত এবং মিনারের ফ্রেমটিতে কুফিক লিপি ও ইসলামী জ্যামিতিক নিদর্শন খোদাই করা আছে। ১৯৬০ সালে মিনারটি সংস্কার করা হয়েছিলো। তবে বর্তমানে সুন্নি-ভিত্তিক মসজিদ এবং শিয়া-সংখ্যাগরিষ্ঠ সরকারের মধ্যকার সাম্প্রদায়িক বিভেদ থেকে উদ্ভূত রক্ষণাবেক্ষণের অভাবে এটি ভেঙে যাওয়ার উদ্বেগ রয়েছে।

চিত্রশালা
---------

* 
* 
* আল-খুলাফা মসজিদের মিনারআল-খুলাফা মসজিদের মিনার
* আল-খুলাফা মসজিদের গম্বুজের অভ্যন্তরীণ দৃশ্যআল-খুলাফা মসজিদের গম্বুজের অভ্যন্তরীণ দৃশ্য

আরও দেখুন
---------

* ইরাকে ইসলাম
* ইরাকের মসজিদের তালিকা

তথ্যসূত্র
---------

1. ↑  كتاب دليل خارطة بغداد المفصل - تأليف الدكتور مصطفى جواد والدكتور أحمد سوسة - مطبعة المجمع العلمي العراقي. 1958. p.125.
2. ↑  "Khulafa Central Mosque | Abbasid minaret seen in Baghdad streetscape"। *Archnet*। সংগ্রহের তারিখ ২০২১-০১-০৭।
3. ↑  Zeed, Adnan Abou (২০১৭-০৪-২১)। "Why is Khulafa Mosque's minaret on verge of collapse?"। *Al-Monitor* (ইংরেজি ভাষায়)। সংগ্রহের তারিখ ২০২১-০১-০৭।

বহিঃসংযোগ
---------


উইকিমিডিয়া কমন্সে **আল-খুলাফা মসজিদ** সংক্রান্ত মিডিয়া রয়েছে।
**সাকজাই** (পশতু: سکزی), যাকে সাগজাই, সাগজী এবং সিজজিও বলা হয়, আফগানিস্তানের ঘিলজাই শাখার একটি পশতুন উপজাতি, যা সিস্তানের ঐতিহাসিক অঞ্চল (আধুনিক নিমরোজ, হেলমান্দ এবং ফারাহ), সেইসাথে ঘোর অঞ্চল এবং উত্তর অংশ ইরানের সিস্তান ও বেলুচিস্তান প্রদেশ ।  এছাড়াও তাদের বালুচ উপজাতিদের মধ্যে পাওয়া যেতে পারে। 

সাকজাই ২৪ টি উপউপজাতি এবং ৯৫ বা ৯৬ টি গোত্র এবং আফগানিস্তানের যাযাবর জনসংখ্যার প্রায় ৭.৫% গঠিত।  তাদের নাম মধ্য এশিয়ার ঐতিহাসিক পূর্ব ইরানি সাকা উপজাতির সাথে এবং এই অঞ্চলের ঐতিহাসিক অধিবাসী সিস্তানি পারসিকদের সাথে সংযোগের ইঙ্গিত দেয়, যারা সাকাদের সাথেও যুক্ত।

তথ্যসূত্র
---------

1. 1 2
2. ↑  .The third major tribe in the area is known as Sajdis. The dominant sections of the tribe in the area are Sakazai, who seem really to be of Scythian origin. The Sajdi were true Balochs but, owing partly to inter-marriage, gradually amalgamated with the Brahvis.। "3"। ৪ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০২১। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
**গুলফাম হাতুন** (উসমানীয় তুর্কি: کلفام خاتون; মৃত্যু আনু. ১৫৬১–৬২) ছিলেন প্রথম সুলাইমানের একজন খাস বাদি (সময় ১৫২০–১৫৬৬) যিনি সুলাইমানের একজন শাহজাদা সম্ভবত শাহজাদা মুরাদের জন্ম দিয়েছিলেন। তিনি ছিলেন হারেম এর একজন দাসী।

জীবন
----

প্রথম সুলাইমানের রাজত্বকালে (১৫২০-১৫৬৬ রাজত্বকালে) তিনি সাম্রাজ্যীয় হারেমের মধ্যে যথেষ্ট মর্যাদাবান ছিলেন, সুতরাং কিছু লেখক মনে করেন যে তিনি সুলাইমানের উপপত্নী বা তাঁর হারেমের চালিকা ছিলেন এবং ১৫০ জন আপসার পেয়েছিলেন প্রতিদিন।

১৫৪১ সালের সেপ্টেম্বরে, তিনি উস্কুদারে একটি স্যুপ রান্নাঘরের কাজ শুরু করেন।  ১৫৩৩ সালের মার্চ মাসে তিনি "কাঠের ফ্রেম মসজিদ" নির্মাণের আর্থিক ভিত্তি স্থাপন করেন যা এখন স্যুপ রান্নাঘরের নিকটে অবস্থিত "গুলফাম হাতুন মসজিদ" নামে পরিচিত। স্থানীয় ঐতিহ্য অনুসারে, মসজিদটি মহিলাদের ব্যবহারের উদ্দেশ্যে করা হয়েছিল এবং সাম্প্রতিক সময়ে কেবল পুরুষদের জন্য উন্মুক্ত করা হয়েছিল। মসজিদের নিকটে একটি স্কুলও উপস্থিত রয়েছে।

তিনি ১৫৬১-৬২ সালে মারা যান এবং তাঁর নিজের মসজিদে তাকে সমাধিস্থ করা হয়।

জনপ্রিয় সংস্কৃতিতে
-------------------

২০০৩ সালে তুর্কি টিভি সংক্ষিপ্ত সিরিজ, হুররাম সুলতানে, গুলফাম হাতুন চরিত্রে তুর্কি অভিনেত্রী ইয়াসমিন কোজনোআলু অভিনয় করেছিলেন।

২০১১-২০১৪ ডাবিং কৃত তুর্কি ঐতিহাসিক সিরিজ সুলতান সুলেমানে, গুলফামকে চিত্রিত করেছিলেন তুর্কি অভিনেত্রী সেলেন তজটুর্ক।

তথ্যসূত্র
---------


1. ↑  Peirce 1993, পৃ. 302 n. 12।
2. ↑  Peirce 1993, পৃ. 133।
3. ↑  Haskan 2001, পৃ. 986।
4. ↑  Ostovich ও Silcox Roebuck, পৃ. 65।
5. ↑  Princeton 1997, পৃ. 35।
6. ↑  Sakaoğlu 2008, পৃ. 252-3।
7. ↑  Peirce 1993, পৃ. 201।
8. ↑  Ruggles 2000, পৃ. 60।
9. ↑  Haskan 2001, পৃ. 911।
10. ↑  Uluçay 2011, পৃ. 65।
অ্যানাফেজ ঘটার সময় একটি কোষের চিত্র । মাইক্রোটিউবিউলগুলো সবুজ রঙে দেখানো হয়েছে 
 একটি মেরুদণ্ডী প্রাণীর কোষে বিলম্বিত এম দশার পর্যায়গুলো দেখানো হয়েছে 
**অ্যানাফেজ** (*Anaphase* শব্দটি গ্রিক ἀνά থেকে এসেছে) হলো মাইটোসিস কোষ বিভাজনের একটি দশা যেটি মেটাফেজ দশার পরে শুরু হয় এবং যখন অনুলিপিত ক্রোমোজমগুলোর বিভক্তি ঘটে ও বিভাজনরত কোষের দুটি বিপরীত মেরুতে অপত্য ক্রোমোজোম (ক্রোমাটিড) সৃষ্টি হয়। অ্যানাফেজ দশার শেষের দিকে বিভাজনরত কোষে ক্রোমোজোমগুলোর ঘনত্ব সর্বাধিক হয়। যা নিউক্লিয়াসের পুনর্গঠনের জন্য সহায়ক। 

অ্যানাফেজ দশার শুরুতে সেকুরিন নামক এক ধরনের ইনহিবিটরি বা বাধাদানকারী পদার্থ বিভাজনরত কোষে ছড়িয়ে পড়ে ক্ষয় হতে থাকে। সেকুরিন হলো এক ধরনের প্রোটিন, যা সেপারেজ নামক প্রোটিয়েজ এনজাইমের কাজে বাধা প্রদান করে। অ্যানাফেজ উদ্দীপক কমপ্লেক্স (অ্যানাফেজ প্রমোটিং কমপ্লেক্স) এই সেকুরিনের ভাঙন শনাক্ত করলে কোষ বিভাজনের অ্যানাফেজ দশা শুরু হয়। সেকুরিনের ভাঙনের ফলে সেপারেজ অবমুক্ত হয়। এই সেপারেজ পরবর্তীতে কোহেসিন নামক প্রোটিনকে ভেঙে ফেলে। কোহেসিন প্রোটিন দুইটি সিস্টার ক্রোমাটিডকে একত্রিত করে রাখে। ফলে প্রোটিন ভেঙে যাওয়ায় দুইটি সিস্টার ক্রোমাটিড আলাদা হয়ে যায়। । 

একবার অ্যানাফেজ দশা সম্পূর্ণ হয়ে গেলে, বিভাজনরত কোষটি টেলোফেজ দশায় চলে আসে।

পর্যায়
-------

অ্যানাফেজ দশাকে দুটি স্বতন্ত্র পর্যায় দ্বারা চিহ্নিত করা হয়। এর মধ্যে প্রথমটি হলো *অ্যানাফেজ এ* এবং দ্বিতীয়টি হলো *অ্যানাফেজ বি*। অ্যানাফেজ এ এর ক্ষেত্রে ক্রোমোজোমগুলো বিভাজনরত কোষের উভয় মেরুতে স্থানান্তরিত হয়। এ স্থানান্তরের কাজটি মূলত *কাইনেটোকোর* এবং *কাইনেটোকোর মাইক্রোটিউবিউলস* দ্বারা সম্পূর্ণ হয়।

দ্বিতীয় পর্যায়টি হলো অ্যানাফেজ বি। এ পর্যায়ে বিভাজনরত কোষের দুটি মেরু একে অপরের থেকে পৃথক হয়ে যায়। এ পৃথকীকরণের কাজটি মূলত *ইন্টারপোলার মাইক্রোটিউবিউলস* এবং *অ্যাস্ট্রাল মাইক্রোটিউবিউলস* দ্বারা সম্পূর্ণ হয়।

কোষ চক্রের সাথে সম্পর্ক
-----------------------

অ্যানাফেজ দশা কোষ চক্রের মোট সময়ের প্রায় ১% জুড়ে থাকে।  অ্যানাফেজ দশাটি *মেটাফেজ-থেকে-অ্যানাফেজ নিয়ন্ত্রিত ট্রিগার* দ্বারা শুরু হয়। *বি সাইক্লিন* ধ্বংসের সাথে সাথে মেটাফেজ দশা শেষ হয়।

অ্যানাফেস-প্রমোশনিং কমপ্লেক্স (এপিসি) সক্রিয় হয়ে, এম-ফেজ সাইক্লিন এবং স্যাকুরিন নামক ইনহিবিটর প্রোটিনকে আলাদা করে ফেলে। স্যাকুরিন প্রোটিন আবার *কোহসিন* নামক প্রোটিন কমপ্লেক্সের সাবইউনিটগুলোকে বিচ্ছিন্ন করতে *সেপারেজ প্রোটিয়েসকে* সক্রিয় করে তোলে।

আরও দেখুন
---------

* প্রোফেজ
* মেটাফেজ
* কোষকঙ্কাল
* মিয়োসিস

তথ্যসূত্র
---------

1. ↑  "Chromosome condensation through mitosis"। *Science Daily*। সংগ্রহের তারিখ ১২ জুন ২০০৭।
2. ↑  "The Cell Cycle"। Kimball's Biology Pages। ২০১২-১১-১৯ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১২।
3. ↑  Schafer KA (নভেম্বর ১৯৯৮)। "The cell cycle: a review": 461–78। ডিওআই:10.1177/030098589803500601। পিএমআইডি 9823588।
4. ↑  Heath IB, Rethoret K (জুন ১৯৮০)। "Temporal analysis of the nuclear cycle by serial section electron microscopy of the fungus, Saprolegnia ferax": 208–13। পিএমআইডি 7398661।

বহিঃসংযোগ
---------

* উইকিমিডিয়া কমন্সে অ্যানাফেজ সম্পর্কিত মিডিয়া দেখুন।
***কাদিয়ানি ফিৎনা আওর মিল্লাতে ইসলামিয়া কা মাওকিফ*** (উর্দু: *قادیانی فتنہ اور ملت اسلامیہ کا مؤقف*‎‎) পাকিস্তানি ইসলামি পণ্ডিত তাকি উসমানি ও সামিউল হকের যৌথভাবে রচিত একটি গ্রন্থ, যাতে কাদিয়ানী বা আহমদিয়াদের কাফের হওয়ার ব্যাপারে মুসলিমদের অবস্থান বিস্তারিতভাবে বর্ণনা করা হয়েছে। ১৯৭৪ সালের খতমে নবুয়ত আন্দোলনের সময় পাকিস্তানের জাতীয় পরিষদে কাদিয়ানীদের অমুসলিম সংখ্যালঘু হিসেবে ঘোষণা করার দাবি ওঠে। এই দাবির পক্ষে সংসদের ৩৮ জন সদস্য একটি প্রস্তাব পেশ করেন। জাতীয় পরিষদ এই ইস্যুতে বিচারিক ক্ষমতা দিয়ে একটি তদন্ত কমিটি গঠন করে। তদন্ত কমিটি উভয় পক্ষ থেকে যুক্তি প্রমাণ আহ্বান করে। এই উপলক্ষ্যে রেজুলেশন পেশকারী সদস্যরা এটাকে উপযুক্ত মনে করেন যে, মির্জা গোলাম আহমদ ও তার অনুসারীদের সম্পর্কে মুসলিম উম্মাহর অবস্থান এক। এটি জাতীয় পরিষদে একটি লিখিত বিবৃতি আকারে উপস্থাপন করা উচিত। এই বক্তব্য লেখার জন্য তাকি উসমানি ও সামিউল হককে বেছে নেওয়া হয়। তাকি উসমানি ধর্মীয় দৃষ্টিকোণ থেকে এবং সামিউল হক রাজনৈতিক দৃষ্টিকোণ থেকে কাদিয়ানীদের খণ্ডন করেন। কাদিয়ানীদের খন্ডন করে অনেক বই লেখা হয়েছে, কিন্তু যেহেতু এই বইটি জাতীয় পরিষদে মুসলমানদের অবস্থান ব্যাখ্যা করার জন্য লেখা হয়েছে, তাই এটি প্রাথমিক সূত্রের আলোকে সংক্ষিপ্ততা ও ব্যাপকতার সাথে সমস্যার সকল দিক ব্যাখ্যা করেছে। আহমদিয়াদের লাহোরি জামাত সম্পর্কে অনেকের মনে সন্দেহ আছে যে, তারা যেহেতু মির্জা গোলাম আহমদকে নবী হিসেবে মানতে অস্বীকার করে, তাহলে কীভাবে তারা ইসলামের বৃত্ত থেকে বাদ যাবে? তাই এ গ্রন্থে মির্জা গোলাম আহমদের অবস্থানকে তার কিতাবের আলোকে এমনভাবে ব্যাখ্যা করা হয়েছে যাতে কোনো প্রকার সন্দেহের অবকাশ থাকে না। মুফতি মাহমুদ জাতীয় পরিষদে এই বইটি পাঠ করেন। অবশেষে ১৯৭৪ সালের ৭ সেপ্টেম্বর জাতীয় পরিষদ সর্বসম্মতিক্রমে মির্জা কাদিয়ানির অনুসারীদের উভয় দলকেই অমুসলিম সংখ্যালঘু হিসেবে ঘোষণা করে। এই বইটি একটি ঐতিহাসিক দলিল। সংক্ষিপ্ততা এবং ব্যাপকতার সাথে আহমদিয়া মতবাদের বাস্তবতা বোঝার জন্য খুবই উপযোগী বিবেচিত হয়।

আরও দেখুন
---------

* তাকি উসমানির গ্রন্থপঞ্জি

তথ্যসূত্র
---------

1. ↑  জিল হুমা, ডক্টর (৩০ জুন ২০১৯)। "مفتی محمد تقی عثمانی کی معروف تصنیفات و تالیفات کا تعارفی جائزہ:" [মুফতি মুহাম্মদ তাকি উসমানির বিখ্যাত লেখাগুলির একটি পরিচিতিমূলক পর্যালোচনা]। *রাহাতুল কুলুব* (উর্দু ভাষায়): ২০৮। আইএসএসএন 2521-2869। ডিওআই:10.51411/rahat.3.1.2019.66।
**ম্যাথু স্টিভেন লেব্ল্যাঙ্ক** ( /ləˈblɒŋk/জন্মঃ জুলাই ২৫, ১৯৬৭) একজন আমেরিকান অভিনেতা, কৌতুকাভিনেতা, এবং টেলিভিশন প্রযোজক । তিনি এনবিসি সিটকম *ফ্রেন্ডসে* এবং তার স্পিন-অফ সিরিজে "জোয়ি ট্রিবিয়ানি" চরিত্রে বিশ্বব্যাপী স্বীকৃতি অর্জন করেছিলেন। *ফ্রেন্ডসে* তার কাজের জন্য লেব্ল্যাঙ্ক প্রাইমটাইম এমি অ্যাওয়ার্ডে তিনটি মনোনয়ন পেয়েছিলেন। *তিনি এপিসোডস* (২০১১-২০১৭।) একটি কল্পিত সংস্করণ হিসাবেও অভিনয় করেছেন। যার জন্য তিনি একটি গোল্ডেন গ্লোব পুরস্কার জিতেছেন এবং চারটি অতিরিক্ত এমি অ্যাওয়ার্ডের জন্য মনোনয়নও পেয়েছিলেন।

তিনি ২০১৬ থেকে ২০১৯ সাল পর্যন্ত **টপ গিয়ারের** সহ-হোস্ট ছিলেন। ২০১৬ থেকে ২০২০ সাল পর্যন্ত তিনি সিবিএস সিটকম **ম্যান উইথ আ প্ল্যান**-এ পিতৃপুরুষ *অ্যাডাম বার্নসে*র চরিত্রে অভিনয় করে।

জীবনের প্রথমার্ধ
----------------

**লেব্ল্যাঙ্কের** জন্ম ম্যাসাচুসেটসের নিউটনে। তাঁর মা প্যাট্রিসিয়া (Née Di Cillo) ছিলেন একজন অফিস ম্যানেজার। তার বাবা পল লেব্ল্যাঙ্ক ছিলেন একজন মেকানিক। তার বাবা আকাদিয়ান বংশোদ্ভূত এবং তার মা ইতালিয়ান বংশোদ্ভূত। তিনি নিউটন নর্থ হাই স্কুলে পড়াশোনা করেছেন,যেখানে একই বছর লুই সি কে এর সাথে ভবিষ্যৎ কৌতুক অভিনেতা হিসেবে স্নাতকোত্তর পাস করেন।উচ্চ বিদ্যালয়ের পর তিনি বোস্টনের এমএ, ওয়ান্টওয়ার্থ ইনস্টিটিউট অফ টেকনোলজিতে কলেজে পড়াশোনা করেন। দ্বিতীয় সেমিস্টার শুরু করার পরেই তিনি বাদ পড়েছিলেন।

তথ্যসূত্র
---------

1. ↑  Tauber, Michelle (মে ১৯, ২০০৩)। "Way to Go, Joey!"। *People*। মার্চ ৮, ২০১৬ তারিখে মূল থেকে আর্কাইভ করা। সংগ্রহের তারিখ জুন ২৬, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Matt LeBlanc takes his Italian origins to his heart"। *Italo-Americano*। অক্টোবর ১৬, ২০১৫। সংগ্রহের তারিখ আগস্ট ২২, ২০১৭।
3. ↑  Rafanelli, Stephanie (মে ১৭, ২০১৪)। "Matt LeBlanc: 'I have an ego, but I try to leave it at the door'"। *The Daily Telegraph*। London, England: Telegraph Media Group। জানুয়ারি ৭, ২০১৫ তারিখে মূল থেকে আর্কাইভ করা। সংগ্রহের তারিখ জানুয়ারি ৭, ২০১৫।
4. ↑  "Joey Was Here – WIT Magazine"। *sites.wit.edu*। সংগ্রহের তারিখ ২০২১-০৫-৩০।
**২০১৯ সালে কাবুলের মসজিদ বোমা হামলাটি** ২৪ মে ২০১৯ সন্ধ্যা ০১:২০ (০৮:৫০ জিএমটি) এর দিকে হামলাটি ঘটেছিল। তখন শুক্রবারের নামাজের জন্য ইবাদতকারীগণ এবং ইমাম মসজিদের ভিতরে ছিলেন। মসজিদটির মাইক্রোফোনে বিস্ফোরক রাখা হয়েছিল যা ইমাম ব্যবহার করেছিলেন। ইমাম সামিউল্লাহ রায়হানসহ কমপক্ষে তিন জন নিহত হয়েছেন এবং প্রায় ২০ জন আহত হয়েছেন। এখনও পর্যন্ত কোনও গোষ্ঠী বা ব্যক্তি এই হামলার জন্য দায়ী বলে দাবি করেনি।

ঘটনা
----

কাবুলের আল-তাকওয়া মসজিদে বোমা হামলার ঘটনাটি ঘটে রাত ১০ টা ২০ মিনিটের দিকে (০৮:৫০ জিএমটি) এবং শুক্রবারের নামাজের জন্য আগত কয়েক ডজন ইবাদতকারীকে হত্যা ও আহত করে।  বোমা বিস্ফোরণে সামিউল্লাহ রায়হান নামে এক পণ্ডিত, দুই জন ইবাদতকারী ব্যক্তি নিহত হন ও কমপক্ষে ১৬ জন আহত হয়েছেন।  যদিও তালেবানরা নিয়মিতভাবে এই অঞ্চলে হামলা চালায় , আফগান স্বরাষ্ট্র বিষয়ক মন্ত্রণালয়ের মুখপাত্র নসরত রহিমি বলেছেন, হামলার জন্য তালেবান দায়ী। তালেবান গ্রুপের একজন মুখপাত্র রহিমির দাবি অস্বীকার করেছেন। তালেবানদের নতুন নেতা মাওলানা হায়বাতুল্লাহ আখুন্দজাদা নিয়োগের পরে ধর্মীয় ব্যক্তির উপর হামলার সংখ্যা বৃদ্ধি পেয়েছিল। জেলা পুলিশ আধিকারিক, জন আঘা বলেছেন, বোমাটি মসজিদ মাইক্রোফোনে স্থাপন করা হয়েছিল যা মসজিদ ইমাম, মৌলভী সামিউল্লাহ রায়হান ব্যবহার করেছিলেন।

চার সন্তানের জনক সামিউল্লাহ রায়হান (৩৬) আল-তাকওয়া মসজিদে ইমাম ছিলেন।  তিনি সংসদীয় উপদেষ্টা এবং একটি দৈনিক ধর্মীয় টেলিভিশন অনুষ্ঠানের উপস্থাপক ছিলেন। নিহত আফগান সৈন্যদের পরিবারের প্রতি তাঁর সমর্থন, তালেবানের আত্মঘাতী বোমা হামলার নিন্দা , মহিলাদের অধিকার এবং পশ্চিমা সামরিক বাহিনী এবং আফগান সরকারের মধ্যে সহযোগিতা এই হামলায় টার্গেট হওয়ার প্রধান কারণ ছিল।  পুলিশের মুখপাত্র ফিরদাউস ফারামারজ বলেছেন, বোমা বিস্ফোরণটি আল-তাকওয়া মসজিদের বেদীর নিকটে ঘটেছিল, নামাযের জন্য মসজিদ নেতার দ্বারা ব্যবহৃত এই জায়গাটি।

আল-তাকওয়া মসজিদটি একটি সুন্নি মুসলিম জেলায় স্থাপন করা হয়েছে, যারা বেশিরভাগ তালিবান গ্রুপের সদস্য। 

নিউইয়র্ক টাইমসের মতে, আফগানিস্তানের পরিস্থিতি ধর্মীয় পণ্ডিতদের পক্ষে কঠিন কারণ সরকার বা তালেবানকে সমর্থন করলে অন্যরা তাদের লক্ষ্যবস্তু হতে পারে।

প্রতিক্রিয়া
------------

রাষ্ট্রপতি আশরাফ গনি মসজিদ হামলাটিকে সন্ত্রাসবাদী কাজ বলে নিন্দা করেছেন।

আরও দেখুন
---------

* ক্যালিফোর্নিয়ার মসজিদে আগুন

তথ্যসূত্র
---------

1. 1 2 3  Sediqi, Abdul Qadir; Farzad, Hameed (২৪ মে ২০১৯)। "Bomb in Afghan Mosque Kills Senior Cleric During Friday Prayers"। usnews.com। usnews। সংগ্রহের তারিখ ৩ জুন ২০১৯।
2. 1 2 3  Macfie, Nick (২৪ মে ২০১৯)। "Bomb in Afghan mosque kills senior cleric during Friday prayers"। reuters.com। reuters। সংগ্রহের তারিখ ৩ জুন ২০১৯।
3. 1 2 3 4  Gibbons-Neff, Thomas; Abed, Fahim (২৪ মে ২০১৯)। "Bombing at Afghan Mosque Kills Popular Religious Scholar"। nytimes.com। Nytimes। সংগ্রহের তারিখ ৩ জুন ২০১৯।
4. 1 2 3  "3 killed, 30+ injured after blast rocked mosque full of Friday worshippers in Afghan capital"। rt.com। rt। ২৫ মে ২০১৯। সংগ্রহের তারিখ ৩ জুন ২০১৯।
5. 1 2  "Deadly explosion hits mosque in Afghanistan's Kabul"। aljazeera.com। Aljazeera। ২৪ মে ২০১৯। সংগ্রহের তারিখ ৩ জুন ২০১৯।
**টার্বো কোড** ১৯৯৩ সালে প্রকাশিত (যদিও এর কাজ শেষ হয়েছিল ১৯৯১ সালে) নতুন কোডিং সিস্টেম যা শ্যনন ধারণ ক্ষমতার খুব কাছাকাছি তথ আদান-প্রদান করতে সক্ষম। ফ্রান্সের টেলিকম ব্রিটান ইউনিভার্সিটি'র একজন ইলেকট্রিশিয়ান ক্লদ বেরু এটি আবিষ্কার করেন, যদিও এর তাত্ত্বিক প্রমাণের জন্য তিনি অন্য দুজন ইঞ্জিনিয়ারদের সাহায্য নিয়েছিলেন।

কীভাবে কাজ করে
--------------

টার্বো কোড এনকোডার
বেসিক টার্বো কোড দুইটি ক্লাসিক কনভলুশনাল কোডার ( নিয়ে তৈরি করা হয়। কিন্তু এই দুটি কোডার সমান্তরালে থাকে। মেসেজ k (=k1,k2,...kn) বিটগুলো প্রথম এনকোডার এর মধ্যে প্রবেশ করিয়ে r1(=r11,r12,...r1n)প্যারিটি বিট তৈরি করা হয়। এরপর k বিটগুলো একটি ইন্টারলিভার দ্বারা সম্পূর্ণ নতুনভাবে বিন্যস্ত করে দ্বিতীয় একটি এনকোডারে প্রবেশ করানো হয় এবং দ্বিতীয় একটি প্যারিটি বিট সেট r2(=r21,r22,...r2n) তৈরি করা হয়। টার্বো কোডের সাফল্য এই ভিন্নতার উপর নির্ভর করে। দুটি প্যারিটি বিট সেট যত ভিন্ন হবে, টার্বো কোডে ডিকোড করার সময় বিট এরর রেটের মান তত কম হবে। যেহেতু টার্বো কোডে সিস্টেমটিক, সেহেতু মেসেজ k বিটগুলোকেও সম্পূর্ণ আউটপুটের অংশ হতে হয়। টোটাল আউটপুট মেসেজ হচ্ছে k+r1+r2 (=k1,k2,...kn,r11,r12,...r1n,r21,r22,...r2n)।
চিত্রে ছবির সাহায্যে বেসিক টার্বো কোড দেখান হোল। আরও বেশি কনভলুশনাল কোডার এবং ততোধিক ইন্টারলিভার দ্বারা আরও জটিল টার্বো কোড তৈরি করা যায়।

উল্লেখ্য যে কনভলুশনাল কোডার গুলো রিকারসিভ এবং সিস্টেম্যাটিক কনভলুশনাল কোডার হতে হবে ।
**টাস্ক ফোর্স ৭৪** ছিল মার্কিন যুক্তরাষ্ট্রের নৌবাহিনীর সপ্তম নৌবহরের একটি বিশেষ দল যাদেরকে নিক্সন প্রশাসন কর্তৃক ১৯৭১ সালের ডিসেম্বরে বাংলাদেশের স্বাধীনতা যুদ্ধের সময় বঙ্গোপসাগরে মোতায়েন করা হয়েছিল। যুদ্ধবিমান পরিবাহী রণতরী ইউএসএস এন্টারপ্রাইজের নেতৃত্বে নৌবহরটি বঙ্গোপোসাগরে মোতায়েন করাকে পাকিস্তানের সমর্থনে ও তাদের সাহায্য করতে মার্কিন যুক্তরাষ্ট্রের সামরিক শক্তির প্রদর্শন হিসেবে দেখা হয়। এটি এমন এক সময় করা হয় যখন বাংলাদেশের মুক্তি বাহিনী পাকিস্তান সেনাবাহিনীর হাত থেকে ঢাকা মুক্ত করার দ্বারপ্রান্তে ছিল। টাস্ক ফোর্সের নাম্বারটি বর্তমানে সপ্তম নৌবহরের সাবমেরিন ইউনিট কর্তৃক ব্যবহৃত হয়।

বাংলাদেশের স্বাধীনতা যুদ্ধের শেষ পর্যায়ে ১৯৭১ সালের ৩ ডিসেম্বর পাকিস্তান অপারেশন চেঙ্গিস খান নাম দিয়ে ভারতের রাডার স্থাপনা ও বিমান বন্দরে আক্রমণ চালালে ভারত ও পাকিস্তানের মধ্যে যুদ্ধ শুরু হয়। ৫ ডিসেম্বর যুক্তরাষ্ট্র জাতিসংঘের মাধ্যমে যুদ্ধবিরতির চেষ্টা চালায় কিন্তু তা সোভিয়েত ইউনিয়ন কর্তৃক দুই বার বিরোধীতার সম্মুখীন হয়। ৬ ডিসেম্বর ভারত বাংলাদেশকে দেশ হিসেবে স্বীকৃতি দেয়। যুক্তরাষ্ট্র ৮ ডিসেম্বর গোয়েন্দা প্রতিবেদনে জানতে পারে যে, ভারত পশ্চিম পাকিস্তানে হামলার পরিকল্পনা করছে। ফলশ্রুতিতে যুক্তরাষ্ট্র যুদ্ধবিমান পরিবাহী রণতরী ইউএসএস এন্টারপ্রাইজের নেতৃত্বে টাস্ক ফোর্স ৭৪ নৌবহরটি বঙ্গোপোসাগরে মোতায়েন করে।

দ্বিতীয় বিশ্বযুদ্ধ
-------------------

দ্বিতীয় বিশ্বযুদ্ধের সময় যুক্তরাষ্ট্র ও অস্ট্রেলীয় ক্রুজ শীপ ও ডেস্ট্রয়ারের সমন্বয়ে গঠিত দক্ষিণ-পশ্চিম প্যাসিফিক অঞ্চলের নৌবহরের নাম ছিল টাস্ক ফোর্স ৪৪। ১৯৪৩ সালের ১৫ মার্চ এই বহরের নামকরণ করা হয় টাস্ক ফোর্স ৭৪। ১৯৪৫ সালের ২৬ মার্চ সেবু শহরের মূল যুদ্ধটি শুরু হয়। এসময় মিত্র বাহিনী ভিক্টর ২ নামে একটি অপারেশন শুরু করে। টাস্ক ফোর্স ৭৪ এই আক্রমণের সময় আক্রমণকারী দলকে পাহারা দিয়ে দ্বীপে পৌঁছে দেয়। এসময় মোট ৫০০০ সৈন্য মেজর জেনারেল উইলিয়াম এইচ. আরনল্ডের নেতৃত্বে সেবু শহর থেকে ৪ মাইল দূরে সেবু দ্বীপে অবতরণ করে। যদিও সেখানে কোন জাপানি সেনাবাহিনীর কোন সদস্য ছিল না কিন্তু মিত্র বাহিনী মাইন ও পূর্ব থেকে পেতে রাখা ফাঁদে পড়ে ক্ষয়ক্ষতির শিকার হয়।

তথ্যসূত্র
---------

1. ↑  Kapur, Ashok (জুন ১৯৭২)। "Indo-Soviet Treaty and the Emerging Asian Balance"। *Asian Survey*। University of California Press। **12** (6): 463–474। জেস্টোর 2643044। ডিওআই:10.1525/as.1972.12.6.01p0229r।
2. ↑  "Bangladesh: Out of War, a Nation Is Born"। *Time*। খণ্ড 98 নং 25। ২০ ডিসেম্বর ১৯৭১। ২৩ মে ২০১১ তারিখে মূল থেকে আর্কাইভ করা। সংগ্রহের তারিখ ২২ জুন ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Blechman ও Kaplan 1978, পৃ. 188
4. ↑  "Cebu: Hostile Beach 1945"। *Company G, 182d Infantry Regiment: Fighting the War in the Pacific*। ২৫ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৩।
5. ↑  "The Liberation of Cebu: 68 years ago! | Freeman Opinion, The Freeman Sections, The Freeman"। philstar.com। ২৬ মার্চ ২০১৩। সংগ্রহের তারিখ ১৬ জুন ২০১৩।
**নাসিরিয়াহ** (আরবি: الناصرية‎‎) দক্ষিণ-পশ্চিম ইরাকের জি কার প্রদেশের রাজধানী শহর। নাসিরিয়াহ ইউফ্রেতিস নদীর নিম্নভাগের উত্তর তীরে, বাগদাদ শহর থেকে ৩৭০ কিলোমিটার দক্ষিণ-পূর্বে অবস্থিত। ঐতিহ্যগতভাবে এটি একটি খামার বাজারের শহর। শহরটি বসরা এবং কুত শহরের মধ্যকার মহাসড়কের উপর অবস্থিত। নাসিরিয়া ইউফ্রেতিস ও তাইগ্রিস নদীর মধ্যবর্তী স্থানে অবস্থিত প্রায় ১৬ হাজার বর্গকিলোমিটার আয়তনের ত্রিভুজাকৃতির এক জলাভূমি এলাকার পশ্চিম শীর্ষ নির্দেশ করছে। নাসিরিয়া রেলপথের মাধ্যমে ইরাকের অন্য প্রধান নগরীগুলির সাথে সংযুক্ত। শহরটি বিখ্যাত ঐতিহাসিক প্রত্নতাত্ত্বিক স্থান প্রাচীন উর শহরের ধ্বংসাবশেষের কাছে অবস্থিত। নাসিরিয়াহ শহরের জাদুঘরে এই অঞ্চল থেকে প্রাপ্ত সুমেরীয়, আসিরীয়, ব্যাবিলনীয় এবং আব্বাসিদ আমলের প্রত্নতাত্ত্বিক নিদর্শন সংরক্ষিত আছে।

মুন্তাফিক গোত্র সংগঠনের শেখ নাসির সাদুন ১৯শ শতকের শেষ দিকে নাসিরিয়াহ প্রতিষ্ঠা করেন। ১৯১৫ সালের জুলাই মাসে ব্রিটিশ সেনারা শহরটি দখলে নেবার আগে এটি উসমানীয় সাম্রাজ্যের অংশ ছিল। ব্রিটিশ ও উসমানীয়দের মধ্যে এই যুদ্ধে উভয় পক্ষেই ৫০০-র মত সৈন্য প্রাণ হারায়। ১৯৯১ সালের মার্চ মাসে আন নাসিরিয়াহ-তে সাদ্দাম হোসেনের বিরুদ্ধে শিয়ারা বিদ্রোহ ঘোষণা করে। এই বিদ্রোহ পরবর্তীকালে দক্ষিণে শিয়া-সংখ্যাগরিষ্ঠ শহরগুলিতে ছড়িয়ে পড়ে, তবে মাস খানেকের মধ্যে ইরাকি সেনাবাহনী এগুলি শক্ত হাতে দমন করে। ২০০৩ সালে ইরাকে মার্কিন আক্রমণের সময় এই শহরে ইরাকি ও মার্কিনীদের মধ্যে ব্যাপক যুদ্ধ চলে এবং শেষ পর্যন্ত শহরটি মার্কিনীদের দখলে আসে। এখানে ৫ লক্ষেরও বেশি লোক বাস করেন। বাগদাদ, বসরা ও মোসুলের পরে এটি জনসংখ্যার দিক থেকে ইরাকের চতুর্থ বৃহত্তম শহর।
**আল-জানাদ মসজিদ** (আরবি: جامع الجند‎‎) ইয়েমেনের তাইজ থেকে ২০ কিলোমিটার দক্ষিণ-পশ্চিমে অবস্থিত একটি প্রাচীন মসজিদ। এটি ইসলামের প্রারম্ভে নির্মিত ইয়েমেনের প্রথম এবং প্রাচীনতম মসজিদ হিসাবে বিবেচিত হয়। এই মসজিদটি প্রতিষ্ঠা করেন মুয়াজ ইবনে জাবাল। তাকে ইসলামের নবী মুহাম্মাদ ৬ হিজরিতে (৬২৮ খ্রি.) সেখানকার লোকদের ধর্ম সম্পর্কিত বিধান এবং শরিয়াহ মোতাবেক জ্ঞান বিতরণের জন্য ইয়েমেনে পাঠিয়েছিলেন। তাই এটি তাইজ গভর্নরের অন্যতম গুরুত্বপূর্ণ ধর্মীয় স্থান। এটি **মু'আয মসজিদ** নামেও বহুল পরিচিত।

ইতিহাস
------

রজবের প্রথম শুক্রবার (ইসলামী ক্যালেন্ডারের সপ্তম মাস) প্রাদেশিক সৈন্যদের সাথে সাক্ষাতের পর মুয়াজ ইবনে জাবাল মসজিদটি নির্মাণ করেন। এরপর থেকে মানুষ প্রতিদিন রজবের প্রথম শুক্রবার মসজিদে গিয়ে প্রার্থনা ও অন্যান্য ধর্মীয় আচার অনুষ্ঠান পালন করে আসছে। মসজিদটি ইতিহাস জুড়ে অসংখ্যবার সংস্কার ও পুনরুদ্ধার করা হয়। আল-হসাইন ইবনে সালামা ৮৯৬ থেকে ৯৮১ সালের মধ্যে মসজিদটি পুনর্নির্মাণ করেন। বলা হয় যে, "সুলায়হিজ রাজবংশের" স্থানীয় গভর্নরও মসজিদটির নির্মাণ কাজ পরিচালনা করেন। "মেহেদি বিন আলি বিন মাহদি আল-রেয়াই আল-হুমেরির" সময়ে অর্থাৎ ১১৩৭ সালে এটি ধ্বংস হয়ে যায় এবং তারপরে আইয়ুবী শাসক "সাইফ আল-দিন আতাবেক" ১১৫৪ সালে ভবনটি পুনরুদ্ধার করেন এবং ভবনটির দক্ষিণের করিডোর পাশের হলওয়েতে যুক্ত করা হয়। সুলতান আল-নাসির আইয়ুব ১২০৬ সালে প্লাস্টার দিয়ে এর ছাদ তৈরি করেন এবং সোনা ও ল্যাপিস লাজুলি দিয়ে খোদাই করেন।

স্থাপত্য
--------

বর্তমান মসজিদটি আয়তাকার আকৃতির, যা ৬৫.৫ x ৪৩ বর্গ মিটার প্রশস্ত। এটি ১৪৪টি ক্রকচ বারান্দা সহ একটি প্রাচীর দ্বারা বেষ্টিত। এর সাধারণ বিন্যাস একটি খোলা সাহন (৩৫.৫ x ২৫.৫ মিটার) এবং ২ মিটার উঁচু একটি বর্গাকার কলাম নিয়ে গঠিত। মসজিদটির কিবলা চারটি উপসাগর নিয়ে গঠিত এবং তা প্রাচীরকে শোভিত করে আছে। এছাড়া, কিবলার মধ্যে দুটি মিহরাব রয়েছে। এর অলঙ্করণ, খোদাই এবং খোদাই সমৃদ্ধ শিল্পগুলো একটি শৈল্পিক মাস্টারপিস হিসাবে বিবেচিত হয়। এটি ১২ শতকের শেষ ত্রৈমাসিকে তাগতিকিন ইবনে আইয়ুবের সময়কালের অবশিষ্ট প্ল্যাটফর্মগুলোরর মধ্যে একটি। মিনারটি দক্ষিণ-পশ্চিম কোণের একটি অংশ দখল করে আছে এবং এটি একটি নলাকৃতির নীচের অংশ নিয়ে গঠিত যার উপরের আকৃতি অষ্টভুজাকার এবং তার উপরে একটি ষড়ভুজ ঘোরে এবং গম্বুজের শীর্ষে একটি মিনার বিদ্যমান। মিনারের পাশে সুলতান আমের ইবনে আবদুল ওয়াহাবের নাম লেখা একটি পাথরের ফলক রয়েছে। এছাড়াও অন্যান্য প্লেটে বিভিন্ন ঐতিহাসিক সময়কালে এই মসজিদের সংস্কারের কথা লিপিবদ্ধ রয়েছে।

মসজিদটি সারাবছর পরিদর্শনের জন্য উন্মুক্ত থাকে।

আরও দেখুন
---------

* ইসলাম প্রবেশদ্বার

* ইয়েমেনের মসজিদের তালিকা
* এশিয়ার মসজিদের তালিকা

তথ্যসূত্র
---------

1. ↑  "তাইজের আল-জানাদ মসজিদ, একটি গুরুত্বপূর্ণ ধর্মীয় স্থাপনা"। *web.archive.org*। ২০১৬-১০-৩১। Archived from the original on ২০১৬-১০-৩১। সংগ্রহের তারিখ ২০২২-০৬-০৫। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

উইকিমিডিয়া কমন্সে **আল-জানাদ মসজিদ** সংক্রান্ত মিডিয়া রয়েছে।
**সাওবান ইবনে নাজদাহ** (মৃত্যু-৫৪ হিজরি) মুহাম্মদ এর বিখ্যাত একজন জ্ঞানী সাহাবী ছিলেন । তিনি রাসুল বিশেষ খাদেম ছিলেন ।সারা জীবন রাসুলের খেদমতে অতিবাহিত করেছেন । হযরত রাসূল সা: এর মৃত্যুর পর তিনি মদীনার অন্যতম মুজতাহিদ সাহাবী হিসাবে পরিগণিত হন।

নাম ও বংশ পরিচয়
----------------

পুরো নাম সাওবান ইবনে নাজদাহ, ডাক নাম **সাওবান** পিতার নাম নাজদাহ । তার পিতা আবু আবদিল্লাহ নামেও পরিচিত ছিলো ।সাওবান ইয়ামানের বিখ্যাত *হিময়ার গোত্রের* সন্তান। তিনি জীবনের কোন এক কারণে তিনি দাসে পরিণত হন । নাবী সা: তাকে খরীদ করে মুক্ত করে দেন। মুক্ত হওয়ার পরে তিনি রাসুল পরিবারের একজন হিসাবেও জীবন-যাপন শুরু করে ।

রাসুলের খেদমত
-------------

সবসময় রাসুলের সাথে থেকে রাসুলের খেমতের সুযোগ তিনি পেয়েছেন । এজন্য তিনি সরাসরি রাসুল থেকে অনেক দর্শন অর্জন করেছিলেন । অনেক সাহাবা সেগুলো তার থেকে জানতে চাইতেন । তিনি হাদিসের প্রচার ও প্রসারের দিকে সজাগ ছিলেন ।

তাঁর বর্ণিত একটি হাদিস
----------------------

তার কাছে কেও হাদীস শোনার আগ্রহ প্রকাশ করলে তিনি মাঝে মাঝে বলতেন: কোন মুসলমান আল্লাহর উদ্দেশ্যে একটি সিজদাহ করলে আল্লাহ তার একটি মর্যাদা বৃদ্ধি করে দেন এবং তার গোনাহ সমূহও মাফ করে দেন।

ছাত্র সমূহ
----------

সাওবান ইবনে নাজদাহ মদিনার একজন বিখ্যাত হাদিস বিষয়ে জ্ঞানী ব্যক্তি ছিলেন । তাকে *উলুমে নববী*(নবীর জ্ঞান সমুহে পারদর্শী) বলা হয়ে থাকে । অনেকে তার থেকে জ্ঞান অর্জন ও হাদিস বর্ণনা করেছেন । তিনি রাসুল থেকে ১৭২ টি হাদিস বর্ণনা করেছেন । 
তার উল্লেখযোগ্য ছাত্রগণ

সা’দান ইবন তালহা

রাশেদ ইবন সাদ

জুবাইর ইবন নুদাইর

আব্দুর রহমান ইবন গানাম

আবু ইদরীস সহ আরো অনেকে আছে ।

মৃত্যু
------

মুহাম্মদ মৃত্যুর পর অল্প কিছুদিন তিনি মদীনায় ছিলেন। রাসুলের মৃত্যুর তিনি মদীনা ছেড়ে শামের ‘রামলা’ নামক স্থানে বসবাস শুরু করেন। মিসর অভিযানে তিনি অংশগ্রহণ করেন এবং ‘রামলা’ ছেড়ে ‘হিমসে’ বসতি স্থাপন করেন। এই হিমসে ৫৪ হিজরীতে তিনি ইনতিকাল করেন।

তথ্যসূত্র
---------

1. ↑  *আলামুল মুওয়াক্কিরীন - (১/১৫)*।
2. ↑  *আসাহ হুস সিয়ার*। পৃষ্ঠা ৫৯৯।
3. ↑  *হায়াতুস সাহাবা - (১/২৪২)*।
4. ↑  *মুসনাদে ইমাম আহমাদ ইবন হাম্বল - (৫/২৭৬)*।
রেলপথের নতুন কংক্রিট স্লিপার
একটি **রেলওয়ে ট্র্যাক** (ব্রিটিশ ইংরেজি ও ইউআইসি পরিভাষা) বা **রেলরোড ট্র্যাক** (আমেরিকান ইংরেজি) হল রেলপথ বা রেলরোডের কাঠামো যা রেল, ফাস্টেনার, রেলপথ বন্ধন (স্লিপার, ব্রিটিশ ইংরেজি) এবং অন্তর্নিহিত সাবগ্রেড ব্যালাস্ট (বা স্ল্যাব ট্র্যাক) সমন্বয়ে গঠিত। এটি ট্রেন ট্র্যাক, স্থায়ী পথ বা সহজভাবে ট্র্যাক নামেও পরিচিত। এটি ট্রেনগুলির চাকার জন্য একটি নির্ভরযোগ্য পৃষ্ঠ প্রদান করে তাদেরকে চলাচল করতে সক্ষম করে। প্রথম দিকের ট্র্যাকগুলি কাঠের বা ঢালাই লোহার রেল এবং কাঠের বা পাথরের স্লিপার দিয়ে নির্মিত হয়েছিল; ১৮৭০-এর দশক থেকে রেলগুলি প্রায় সর্বজনীনভাবে ইস্পাত থেকে তৈরি করা শুরু হয়েছিল।

ঐতিহাসিক উন্নয়ন
----------------

মূল নিবন্ধ: রেলপথের ইতিহাস
আরও দেখুন: ওয়াগনওয়ে ও প্লেটওয়ে
ব্রিটেনের প্রথম রেলওয়ে ছিল ওলাটন ওয়াগনওয়ে, যা নটিংহ্যামশায়ারের ওলাটন ও স্ট্রেলির মধ্যে ১৬০৩ সালে নির্মিত হয়েছিল। এটি কাঠের রেল ব্যবহার করেছিল এবং এটিই পরবর্তী ১৬৪ বছরে নির্মিত প্রায় ৫০ টি কাঠের রেলযুক্ত ট্রামওয়ের মধ্যে প্রথম নির্মিত হয়েছিল। এই প্রথমদিকের কাঠের ট্রামওয়েগুলি সাধারণত লোহা বা কাঠের পেরেক দিয়ে কাঠের স্লিপারের সঙ্গে সংযুক্ত ওক বা বিচের রেল ব্যবহার করত। স্লিপারগুলির চারপাশে নুড়ি বা ছোট পাথর বস্তাবন্দী করা হয়েছিল যাতে সেগুলিকে জায়গায় রাখা হয় এবং ট্র্যাক বরাবর ওয়াগনগুলি সরানো লোক বা ঘোড়াগুলির জন্য একটি পথ তৈরি করা হয়। রেল বা রেলপাতগুলি সাধারণত প্রায় ৩ ফুট (০.৯১ মিটার) দীর্ঘ ছিল এবং পরস্পরের সঙ্গে সংযুক্ত ছিল না - পরিবর্তে, একটি সাধারণ স্লিপারের উপর পার্শ্ববর্তী রেলপাতগুলি স্থাপন করা হয়েছিল। আদিম বাঁকা ট্র্যাক গঠনের জন্য সোজা রেলপাতগুলিকে সংযোগস্থলগুলিতে কোণ করে স্থাপন করা হত।

কোলব্রুকডেলের ডার্বি আয়রনওয়ার্কসে ১৭৬৭ সালে ব্রিটেনের প্রথম লোহার রেল স্থাপন করা হয়েছিল।

১৮০৪ সালে যখন বাষ্পীয় লোকোমোটিভ চালু করা হয়েছিল, তখন ট্র্যাকটি অতিরিক্ত ওজন বহন করার জন্য খুব দুর্বল প্রমাণিত হয়েছিল। রিচার্ড ট্রেভিথিকের অগ্রগামী লোকোমোটিভ পেন-ই-ড্যারেনে প্লেটওয়ে ট্র্যাকটি ভেঙে ফেলেছিল এবং প্রত্যাহার করতে হয়েছিল। ১৮১০এর দশক ও ১৮২০-এর দশকে লোকোমোটিভগুলি আরও বিস্তৃত হওয়ার সাথে সাথে প্রকৌশলীরা পাথরের স্লিপারগুলিতে লোহার রেলপাত স্থাপন এবং ঢালাই-লোহার চেয়ারগুলি তাদের জায়গায় ধরে রেখে অনমনীয় ট্র্যাক গঠন তৈরি করেছিলেন। এটি একটি ভুল বলে প্রমাণিত হয়েছিল, এবং শীঘ্রই নমনীয় ট্র্যাক কাঠামোর সাথে প্রতিস্থাপিত হয়েছিল যা ট্রেনগুলিকে তাদের উপর দিয়ে যাওয়ার সাথে সাথে স্থিতিস্থাপক চলাচলের অনুমতি দেয়।

তথ্যসূত্র
---------

1. 1 2 3  Dow, Andrew (৩০ অক্টোবর ২০১৪)। *The Railway: British Track Since 1804*। Barnsley: Pen & Sword Transport। আইএসবিএন 9781473822573। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Railways in Britain"। *Quakers in the World*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)